Jeannot Belling

De Jeannot Belling, gebuer den 9. Februar 1952 an der Stad Lëtzebuerg, an och do gestuerwen de 4. Juli 2017Jeannot Belling ist gestorben op www.tageblatt.luDoudesannonce am Luxemburger Wort vum 6. Juli 2017, war e lëtzebuergesche Politiker (DP).

De Jeannot Belling war vum Januar 1982 bis den November 2011 Member vum Gemengerot vun der Stad Réimech, als Schäffe vun 1994 bis 1996 an als Buergermeeschter vum 1. Januar 1997 bis den 8. November 2009. Vun 2001 bis 2011 war hie President vun der Verwaltungskommissioun vum Réimecher Hospice civilLuxemburger Wort 2017-07-06, S. 50-51.. Vun 2000 bis 2012 war hien de President vum SER (Syndicat des eaux de Remich); hie war och laang Sekretär vum Syndicat d'initiative et de tourisme vun der Stad Réimech a President vun der SchoulkommissiounLuxemburger Wort 2017-07-07, S. 72..

Vun 1999 bis 2004 war hien Deputéierten an der Chamber.

An dem Ensemble vocal Jubilate Musica, der Chorale Sainte-Cécile vu RéimechAnne-Aymone Schmitz: Ein geselliger Mensch, den jeder kannte: ein Porträt des kürzlich verstorbenen Remicher Ehrenbürgermeisters Jeannot Belling. Luxemburger Wort 2017-07-11, S. 24., der Chorale Sainte-Cécile vu Wuermer an an der Chorale réunie Donwen-Fluessweiler war de Jeannot Belling als Sänger a Solist aktiv.

De Jeannot Belling war bal 40 Joer laang President vun der Amiperas-Sektioun Réimech, jorelaang Member vum Verwaltungsrot vun der Amiperas a vun 2014 u bis zu sengem Doud Nationalpresident vun der Organisatioun"De Jeannot Belling ass am Alter vu 65 Joer gestuerwen." rtl.lu, leschten Update: 05.07.2017, 15:49:42.. Vun 2000 bis 2015 war hie Member vum Verwaltungsrot vum SMA (Service moyens accessoires).

Berufflech huet de Jeannot Belling bei der Douane geschafft.

A senger Jugend war de Jeannot Belling sportlech engagéiert: vun 1964 bis 1970 war hie Member vun der Nationalequipe vun der lëtzebuergescher Schwammfederatioun. Seng Paradediscipline war d'800-Meter-StreckPatrick Welter: Der Tenor ist abgegangen. Jeannot Belling, langjähriger Bürgermeister von Remich, ist tot. Lëtzebuerger Journal 2017-07-06, S. 19..

 Gielercher 


Kategorie:Lëtzebuergesch Deputéiert
Kategorie:Lëtzebuergesch Buergermeeschteren
Kategorie:Buergermeeschtere vu Réimech
Kategorie:Officier de l'Ordre de Mérite du Grand-Duché de Luxembourg
Kategorie:Gebuer 1952
Kategorie:Gestuerwen 2017